Jānis Reinis

Jānis Reinis (dzimis , miris ) bija latviešu aktieris. Viņš ir strādājis Latvijas Nacionālajā teātrī un Dailes teātrī, kā arī piedalījies vairākās filmās.

 Biogrāfija 
Jānis Reinis piedzima 1960. gada 13. decembrī Obeļos, Lietuvā. Bērnību pavadījis Subatē.

1983. gadā Reinis pabeidza studijas Drāmas teātra kursā. Šajā pašā gadā uzsāka darbu teātrī, tēloja galveno lomu lugā "Princis un ubaga zēns". 1984. gadā tēloja Romeo lomu Šekspīra lugā "Romeo un Džuljeta". Džuljetu atveidoja Reiņa nākamā sieva Lāsma Kugrēna. 1987. gadā Reinis notēloja vēl vienu nozīmīgu lomu teātrī — muzikantu Klāvu izrādē "Tikai muzikants". Starp citām teātra lomām bija arī Skapēns Moljēra "Skapēna nedarbos', Ķencis "Mērnieku laikos" un Ješka "Hipnotiskajā braucienā".

Reinis attēlojis lomas vairākās kinofilmās un televīzijas seriālos. Pazīstamākā no tām ir Mārtiņa loma filmā "Rīgas sargi" (2007), kā arī Roberta loma populārajā Latvijas televīzijas seriālā "Sirdsmīļā Monika" (2000, 2015).

Reinis strādāja teātrī līdz pat 2010. gadam, kad nācās pamest darbu alkohola radīto problēmu dēļ. Tomēr pēc trim gadiem intervijā žurnālam "Privātā dzīve" viņš pastāstīja, ka no alkohola atkarības ir atbrīvojies. Viņš bija arī vēlreiz apprecējies — ar Vitu Frinbergu. No 2015. gada rudens Reinis strādāja par taksometra šoferi, kā arī bija iesaistījies ar aktiera darbu saistītos projektos.

2016. gada 26. augustā Reinis nomira pēkšņā nāvē 55 gadu vecumā.

 Filmas 
 Gads Nosaukums Loma Piezīmes 1986 ""Panteras" trīskāršais lēciens" diversants Ivans/Gustavs "Kazahfiļm" 1987 "Ja mēs visu to pārcietīsim" Jānis Robežnieks 1988 "Viktorija" Juhanness 1989 "Zītaru dzimta" Miķelis 1991 "Mērnieku laiki" TV filma 1996 De nieuwe moeder Juris balva "Labākais aktieris" Soču starptautiskajā kinofestivālā 2000 "Baiga vasara" 2007 "Rīgas sargi" Mārtiņš Vīksna 2009 The Courageous Heart of Irena Sendler Gestapo virsnieks TV filma 2012 "Golfa straume zem ledus kalna" veterinārārsts

 TV seriāli 
 Gads Nosaukums Loma Piezīmes 1999—2001, 2015 Sirdsmīļā Monika Roberts Rambāns Galvenā loma 2002 Inspektors Grauds Boļeslavs Cipskis 2011 Curiosity Sērija What Sank Titanic?;
dokumentālais seriāls 2014 Viņas melo labāk Cietuma priekšnieks

 Atsauces 

 Ārējās saites 
 Jānis Reinis filmas.lv
 Jānis Reinis izrades.lv

Kategorija:1960. gadā dzimušie
Kategorija:2016. gadā mirušie
Kategorija:Latvijas kinoaktieri
Kategorija:Latviešu kinoaktieri